На основу члана 37 Статута града Ниша ("Службени лист града Ниша", број 88/08),

Скупштина Града Ниша на седници одржаној \_\_\_\_\_\_\_\_\_\_\_ 2014. године донела је

**Р Е Ш Е Њ Е**

I **УСВАЈА СЕ** Извештај о раду и пословању Народног позоришта у Нишу за 2013.годину, број 01-408 од 24.03.2014. године, који је Одлуком број 01-441 од 24.03.2014. године усвојио Управни одбор Установе.

II Решење доставити Народном позоришту у Нишу, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

**Председник**

**Проф. Др Миле Илић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

На основу члана 23 Статута Народног позоришта у Нишу, Упрaвни одбор ове установе, на седници одржаној 24.03.2014. године, усвојио је Извештај о раду и пословању Народног позоришта у Нишу за 2013. годину, број 01-408 од 24.03.2014.године, Одлуком број 01-441 и доставио га Управи културу на даље поступање.

У 2013. години, Народно позориште у Нишу одиграло је 65 представа, од тога пет премијера. Било је 13 гостујућих извођења, пред укупно 24.435 гледалаца. Глумци Народног позоришта гостовали су у земљи и иностранству, учествовали на седам фестивала и освојили седам престижних награда.

Током године, паралелно са припремама представа, играњима и гостовањима, нису били запостављени ни остали послови у Позоришту, завршена је санација крова на згради позоришта и уграђени системи за загревање на равном крову и на олучним вертикалама зграде. На тај начин превазиђен је дугогодишњи проблем замрзавања снега при ниским температурама и цурења бакарног крова приликом одмзавања снега и леда.

Број запослених у Народном позоришту на неодређено време у 2012. години био је 90, а у 2013. години је увећан за 3 лица. На одређено време у 2012. години, ова установа је ангажовала 6 лица, а у 2013. години 3. У 2013. години Народно позориште у Нишу исказало је дефицит у износу од 75.220,36 динара.

Имајући у виду да је Извештај о раду и пословању Народног позоришта у Нишу за 2013. годину сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

По овлашћењу-начелник

Управе за културу

Небојша Стевановић